|  |  |  |
| --- | --- | --- |
|  | **VELEUČILIŠTE U KRIŽEVCIMA**  **Obrazac izvedbenog plana nastave** | Izdanje: travanj 2017. Oznaka: Prilog 5/SOUK/A 4.3.1. |
| Izdanje: travanj 2017. Oznaka: Prilog 5/SOUK/A 4.3.1. |

**Akademska godina: 2025./2026.**

|  |  |  |
| --- | --- | --- |
| **Studij:** | **Stručni prijediplomski studij *Poljoprivreda,* smjer Zootehnika** | |
| **Kolegij:** | **ZAVRŠNA STRUČNA PRAKSA** | |
| **Šifra:** 154475  **Status**: obvezni | **Semestar:** **VI** | **ECTS bodovi: 18** |
| **Nositelj/ voditelj završne stručne prakse** | **dr.sc. Dražen Čuklić, prof.struč.stud.** | |
| **Suradnici:** | Mentor prakse u Veleučilištu  Mentor na mjestu prakse | |
| **Oblik nastave:** | **Sati nastave** | |
| Stručna praksa | 420 | |

**CILJ KOLEGIJA:** Primijeniti i unaprijediti stečena znanja u stvarnom radnom okruženju. Osim obavljanja poslova na praksi student treba bilježiti zapažanja i izraditi pisano izvješće/kritički osvrt, a može i provesti istraživanje čije će rezultate koristiti za izradu diplomskog rada.

**Izvedbeni plan nastave**

|  |  |  |  |  |  |
| --- | --- | --- | --- | --- | --- |
|  |  |  | | |  |
|  | **SP** |  |
| 1.1. | Uvod u kolegij |  | 2 |  | Predavaonica |
| 2. | STRUČNA PRAKSA |  | 200 |  | Izvan Veleučilišta |
| 2.1. | Pisanje izvješća |  | 20 |  | Izvan Veleučilišta |
| 3 | OBRANA STRUČNE PRAKSE |  | 1 |  | Predavaonica |

Procedura obavljanja završne stručne diplomske prakse (u daljnjem tekstu: prakse) propisana je[Pravilnikom](https://www.vguk.hr/upload/Statut_i_pravilnici/2024_2025/Pravilnik_o_zavrsnoj_strucnoj_praksi/Pravilnik_o_zavrsnoj_strucnoj_praksi.pdf) o završnoj stručnoj praksi.

Prije početka obavljanja prakse voditelj prakse održava informativne sastanke sa studentima kako bi ih upoznao s propisanom procedurom Veleučilišta. Voditelj razmatra prijedloge studenata i pomaže studentima kod odabira mjesta obavljanja prakse, posreduje u uspostavi prakse kod odabranog Poslodavca, pomaže kod izbora mentora prakse u Veleučilištu te studentima dodjeljuje obrasce vezane uz odrađivanje prakse. Praksu student može obavljati u Hrvatskoj temeljem ugovorne obveze sklopljene između gospodarskog subjekta, strukovne udruge ili ustanove čija je djelatnost sukladna programu studija ili ustanove (Poslodavac) gdje će obaviti praksu i Veleučilišta ili u inozemstvu, putem programa Erasmus + mobilnosti i drugih projekata i programa.

Student ima dva mentora prakse, jednog nastavnika Veleučilišta (mentor završne stručne diplomske prakse u Veleučilištu), a drugoga (na mjestu prakse) mentora završne stručne diplomske prakse kod Poslodavca.

**2. Obveze studenata te način polaganja ispita i način ocjenjivanja**

Student je za vrijeme prakse obavezan voditi *Dnevnik prakse.* To je dokument u kojem treba ukratko opisati radne zadatke koji su obuhvaćeni praksom po mjestu, datumu i trajanju, a sastavni je dio *Izvješća sa završne stručne prakse*. Izvješće je dokument u kojem student navodi osnovne podatke o gospodarskom subjektu ili ustanovi gdje je praksa obavljena, opisuje poslove na kojima je radio, opisuje provođenje istraživanja (ukoliko su se ona provodila) i procjenjuje učinkovitost radnih aktivnosti tijekom prakse. Nakon obavljene prakse mentor kod Poslodavca ocjenjuje studentov rad na praksi na Obrascu za ocjenu završne stručne prakse koji potpisuje i ovjerava, te ovjerava i potpisuje Izvješće čime potvrđuje vjerodostojnost navedenih podataka. Student je obvezan mentoru prakse u Veleučilištu predati Izvješće na ocjenu.

Po završetku prakse student je dužan voditelju prakse u Veleučilištu predati popunjeni obrazac *Ocjena završne stručne prakse* od Poslodavca najkasnije do kraja tekuće akademske godine*.* Stručna praksa završava polaganjem ispita, odnosno obranom Izvješća pred Povjerenstvom za obranu završne stručne prakse.

Obrana se sastoji od studentovog izlaganja (uz PP prezentaciju) o obavljenoj praksi i odgovaranja na pitanja koja postavljaju članovi Povjerenstva. Povjerenstvo nakon obrane donosi konačnu ocjenu temeljem ocjene Izvješća, ocjene završne stručne prakse i ocjene obrane završne stručne prakse.

Aktivnost koja se ocjenjuje i udio u ukupnoj ocjeni (%)

|  |  |
| --- | --- |
| **Aktivnost koja se ocjenjuje** | **Udio u ukupnoj ocjeni (%)** |
| 1. Stručna praksa (obrazac Ocjena prakse – mentor na mjestu prakse) | 60 |
| 1. Izvješća sa stručne prakse – mentor u Veleučilištu | 20 |
| 1. Izgled prezentacije (Povjerenstvo) | 5 |
| 1. Usmeno izlaganje (Povjerenstvo) | 5 |
| 1. Odgovori na pitanja na obrani stručne prakse (Povjerenstvo) | 10 |
| UKUPNO: | 100 |

Ocjenjivanje pojedinih aktivnosti se provodi prema brojčanom sustavu, prema tablici Kriteriji ocjenjivanja.

Tablica: Kriteriji ocjenjivanja

|  |  |
| --- | --- |
| **Ocjena** | **% usvojenosti ishoda učenja** |
| Dovoljan | 60 – 69 % |
| Dobar | 70 – 79 % |
| Vrlo dobar | 80 – 89 % |
| Izvrstan | 90 – 100 % |

**3. Ispitni rokovi i konzultacije**

Ispitni rokovi održavaju se jednom mjesečno, osim kolovoza, objavljuju se na **web stranici VUK-a** gdje je vidljiv i **hodogram aktivnosti** te termini za predaju Izvješća. Konzultacije se održavaju prema potrebi i prethodnom dogovoru putem e-maila voditelja prakse [dcuklic@vguk.hr](mailto:dcuklic@vguk.hr)

**4. Ishodi učenja (IU)**

Nakon položenog ispita student će moći:

IU 1. Primijeniti stečena teorijska znanja u izvođenju praktičnih radnih zadataka.

IU 2. Razviti praktične vještine pri obavljanju određenih poslova pod nadzorom i/ili samostalno.

IU 3. Planirati ispunjavanje preuzetih zadataka i učinkovito koristiti radno vrijeme.

IU 4. Samostalno donositi odluke i riješiti probleme u poznatim okolnostima.

IU 5. Kritički se osvrnuti na poslove koji se obavljaju na mjestu prakse.

IU 6. Prezentirati stečeno praktično iskustvo pisano i usmeno.

**5. Konstruktivno povezivanje**

|  |  |  |  |
| --- | --- | --- | --- |
| **Ishodi učenja** | **Sadržaji (Nastavne jedinice)/način poučavanja** | **Vrednovanje** | **Potrebno vrijeme (h)** |
| IU 1  IU 5 | Upoznavanje s mjestom obavljanja stručne prakse (mentor prakse);  Diskusija; primjeri dobre prakse | Izvješće, Obrana izvješća Vanjsko vrednovanje | 50 |
| IU 1  IU 3 | Upoznavanje s mjestom obavljanja stručne prakse (mentor prakse);  Kritička procjena; diskusija | Izvješće, Obrana izvješća,  Vanjsko vrednovanje | 70 |
| IU1  IU 2 | Samostalno obavljanje zadataka na praksi (uz podršku mentora)  Diskusija | Vanjsko vrednovanje, Izvješće, Obrana izvješća | 130 |
| IU 1  IU 4 | Praktični primjeri; Demonstracija Diskusija | Vanjsko vrednovanje,  Izvješće, Obrana izvješća | 110 |
| IU 1  IU 5 | Demonstracija poslova (mentor prakse);  Diskusija; primjeri dobre prakse; kritička analiza | Vanjsko vrednovanje,  Izvješće, Obrana izvješća | 120 |
| IU 6 | Organizacija i uključivanje u rješavanje timskih zadataka na mjestu prakse; Vodič za pripremu Izvješća; istraživanje relevantnih podataka i literature; diskusija | Vanjsko vrednovanje,  Izvješće, PPT prezentacija i obrana izvješća | 60 |
| **UKUPNO SATI** | | | **540** |

*Vanjsko vrednovanje - ocjenjivanje rada studenta na mjestu prakse za vrijeme obavljanja stručne prakse;*

*Izvješće – ocjenjivanje izvješća sa stručne prakse;*

*Obrana izvješća - obrana stručne prakse pred Povjerenstvom*

**5. Popis ispitne literature**

Literatura vezana uz djelatnost na mjestu obavljanja prakse.

**7. Jezik izvođenja nastave**

Praksa se izvodi na hrvatskom jeziku. Postoji mogućnost izvođenja na nekom od svjetskih jezika ukoliko se stručna praksa izvodi izvan Hrvatske.

Nositelj kolegija/voditelj završne stručne prakse:

dr. sc. Dražen Čuklić, prof.struč.stud.

U Križevcima, srpanj 2025.